Diari Oficial de la Generalitat Valenciana


Sumari del DOGV 6170, del 22-12-2009 (2009/14593)

RESOLUCIÓ de 10 de desembre de 2009, de la consellera d'Agricultura, Pesca i Alimentació, per la qual es convoquen les ajudes a servicis de substitució en explotacions ramaderes per a l'exercici 2010.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6170

Data del DOGV
:   22-12-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/14423


Data del document
:   10-12-2009

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * ajuda pública
    * ramat
    * suport econòmic
    * explotació agrària

RESOLUCIÓ de 10 de desembre de 2009, de la consellera d'Agricultura, Pesca i Alimentació, per la qual es convoquen les ajudes a servicis de substitució en explotacions ramaderes per a l'exercici 2010. [2009/14571]  
L'Orde de 22 de març de 2007, de la Conselleria d'Agricultura, Pesca i Alimentació, per la qual s'estableixen ajudes a servicis de substitució en explotacions ramaderes, modificada per l'Orde de 23 d'abril de 2008, fixa en l'apartat quint, que les sol·licituds d'ajuda es presentaran per mitjà d'instància degudament emplenada i subscrita pel president o representant legal de l'associació, dins del termini de presentació establit en cada convocatòria anual.  
L'orde esmentada es va dictar atenent els requisits establits en el Reglament (CE) número 1857/2006, de 15 de desembre de 2006, de la Comissió, sobre l'aplicació dels articles 87 i 88 del Tractat Constitutiu de la Comunitat Europea a les Ajudes Estatals per a les Xicotetes i Mitjanes Empreses Dedicades a la Producció de Productes Agrícoles, i pel qual es modifica el Reglament (CE) número 70/2001, i el número de registre de l'ajuda és XA 327/2007.  
Així, es publica esta resolució amb la finalitat que s'inicie, per a l'exercici 2010, el procés de sol·licitud i tramitació de les ajudes esmentades.  
Per tot això, a proposta de la directora general de Producció Agrària, resolc:  
Apartat primer  
Convocar, per a l'exercici 2010, les ajudes a servicis de substitució en explotacions ramaderes, les bases reguladores de les quals estan contingudes en l'Orde de 22 de març de 2007, de la Conselleria d'Agricultura, Pesca i Alimentació (DOCV núm. 5508, de 09.05.2007), modificada per l'Orde de 23 d'abril de 2008, d'esta Conselleria (DOCV núm. 5759, de 09.05.2008).  
Apartat segon  
Les ajudes convocades es concediran a càrrec de l'aplicació pressupostària 43.66.18.4240.102.78.0, línia T3081, del Programa de Desenvolupament i Millora de la Ramaderia.  
Apartat tercer  
D'acord amb el projecte de llei de pressupostos, per a l'exercici 2010, la dotació pressupostària estimada és de 75.000 euros.  
Segons disposa l'Orde de 26 de setembre de 1994, de la Conselleria d'Economia i Hisenda (DOCV núm. 2361, de 06.10.1994), sobre tramitació anticipada d'expedients de despeses, la concessió de les ajudes estarà condicionada a l'existència en els pressupostos de crèdit adequat i suficient per a això.  
Segons esta orde, tots els actes dictats en els expedients de despeses anticipades s'entendran condicionats al fet que, quan es dicten les resolucions de concessió definitiva, subsistisquen les mateixes circumstàncies de fet i de dret que existien en el moment en què van ser produïts aquells actes.  
Apartat quart  
El termini de presentació de sol·licituds, per a l'exercici 2010, és d'un mes, comptador des de l'endemà de la publicació d'esta resolució en el Diari Oficial de la Comunitat Valenciana.  
Apartat quint  
L'import màxim de l'ajuda per hora de servici, en l'exercici 2010, és de 16 euros.  
Apartat sext  
Les inversions es realitzaran i justificaran davant de l'administració abans del dia 10 de novembre de 2010, tal com s'estableix en l'apartat sèptim de l'annex de l'Orde de 22 de març de 2007.  
DISPOSICIÓ FINAL  
Primera  
Es delega en el director general competent en matèria de ramaderia, la concessió i la denegació de les ajudes previstes en esta resolució.  
Esta resolució és definitiva en via administrativa, i contra aquesta es pot interposar, potestativament, recurs de reposició davant de la consellera d'Agricultura, Pesca i Alimentació en el termini d'un mes, comptador des de l'endemà de la notificació, o impugnar-se directament davant de l'orde jurisdiccional per mitjà de la interposició de recurs contenciós administratiu en el termini de dos mesos, a partir de l'endemà de la notificació davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb allò que es disposa en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 46.1 de la Llei Reguladora de la Jurisdicció Contenciosa Administrativa (Llei 29/1998, de 13 de juliol, publicada en el BOE núm. 167, de 14 de juliol de 1998).  
València, 10 de desembre de 2009.- La consellera d'Agricultura, Pesca i Alimentació: Maritina Hernández Miñana.